open-index/open-wikipedia-markdown huggingface dataset:
Stapelrett

**Stapelrett** var et privilegium som fra middelalderen kunne tildeles en by. Stapelretten gav byen rett til å kreve at varer som ble ført gjennom byen skulle bys fram for salg der i et visst tidsrom før de kunne føres videre.

Privilegiet kan ha blitt innført av Karl den store (regjeringstid 768-814), og ble opphevet i Tyskland ved Wienerkongressen i 1814.
Englandsfarere

:*Denne artikkelen er om filmen Englandsfarere. For historisk artikkel, se [[Englandsfarten]].

***Englandsfarere**'' er en norsk film fra 1946. Filmen er en krigshistorie basert på romanen til Sigurd Evensmo. Musikken var ved Gunnar Sønstevold, og Toralf Sandø hadde regien i filmen.

## Handling
Historien følger de to norske motstandsmennene Harald (spilt av Knut Wigert) og Arild (spilt av Jørn Ording) som er på flukt fra Gestapo. De planlegger først å komme seg over grensen til Sverige, men de ombestemmer seg og de skaffer seg heller plass om bord på en liten skøyte som skal gå fra Ålesund til Storbritannia.

Men båten deres får problemer rett etter avreise, og de kommer seg aldri over Nordsjøen. Kort tid senere blir nordmennene oppdaget av tyske soldater, og tatt til fange.

## Rolleliste

## Eksterne lenker
*
Haimar Zubeldia

**Haimar Zubeldia Agirre** (født 1. april 1977 i Usúrbil, Baskerland) er en tidligere profesjonell spansk syklist. Haimar ble proff i Euskaltel-Euskadi i 1998, og ble  værende hos det «baskiske landslaget» helt til 2009-sesongen da han gikk over til Astana.

Zubeldia er en god klatrer og temporytter. Han fikk sitt gjennombrudd i 2000-sesongen da han ble nummer to sammenlagt i Dauphiné Libéré. Samme sesong ble han nummer ti i Vuelta a España. To år senere ble han igjen nummer ti i Vuelta a España, og ble nummer fire i Dauphiné Libéré.

Han har deltatt i Tour de France syv ganger. Han har ingen etappeseire, men gode sammenlagtplasseringer. Beste resultat er femteplassene fra 2003 og 2007.

Hans yngre bror, Joseba, var også profesjonell syklist.

## Meritter
**2000**
* Euskal Bizikleta – sammenlagt og en etappe
* Dauphiné Libéré – ungdomstrøye og 2.-plass sammenlagt

**2002**
* Dauphiné Libéré – en etappe, ungdomstrøye og 4.-plass sammenlagt

**2010 **
* Tour de l'Ain – etappeseier og sammenlagt

### [[Grand Tour (sykling)|Grand Tours]]

## Referanser


## Eksterne lenker
* 
*
Arosvallen

**Arosvallen** er en friidretts- og fotballarena i Västerås, Sverige.  Den brukes i hovedsak som fotballarena. Den ble opprinnelig bygd i 1932 men er ombygd og påbygd flere ganger og har i dag en publikumskapasitet på rundt 10&nbsp;000 med 1200 sitteplasser. Arenaen er 105 x 68 meter. Det er hjemmearenaen til Västerås SK. Publikumrekorden, 14&nbsp;208 tilskuere, er fra 1956 da Västerås SK møtte Sandvikens IF.

Under VM i fotball 1958 ble det spilt to VM-kamper her:
* –   1-1
* -   3-2

## Referanser
Kampen om tungtvannet (film)

***Kampen om tungtvannet*** er en norsk-fransk historisk krigsfilm fra 1948 regissert av franske Jean Dréville og norske Titus Vibe-Müller. Filmen skildrer Tungtvannsaksjonen i Telemark i 1943. Filmen er lagt opp som en rekonstruksjon av hendelsen, der flere av de personene som deltok hadde samme rolle i filmen.

Den franske tittelen var *La Bataille de l'eau lourde*, mens den på engelsk het *Operation Swallow: The Battle for Heavy Water*. 

Filmen er i sort-hvitt. 

Filmen er en av de norske filmene som har solgt flest billetter på kino, og ble premiereåret sett av nesten 1,2 millioner på kino.

Regiassistent var John Willem Gran, som senere ble biskop i Oslo katolske bispedømme.

## Handling
Ved krigsutbruddet innser de allierte at tungtvannet som blir produsert på Rjukan kan bli avgjørende for utfallet av andre verdenskrig, og de begynner å planlegge aksjoner for å hindre at tungtvann kommer i den tyske krigsmaktens hender. Så følger handlingen de fire kjente tungtvannsaksjonene fram til og med senkningen av DF «Hydro» på Tinnsjøen i 1944.

## Rolleliste

## Mottakelse i inn- og utland
Filmen ble betegnet av anmelderne som et kvantesprang i norsk film og allerede under produksjonen uttalte regissør Titus Vibe-Müller at de tok sikte på at filmen skulle delta under Cannes-festivalen. Det skulle det ikke bli noe av, da festivalen på grunn av økonomiske utfordringer ble avlyst det året. Filmen ble produsert opp i 12 kopier, noe som var rekord for en norsk film fram til da, og fikk strålende mottagelser i både norsk og utenlandsk presse. Det var faktisk ikke en negativ anmeldelse å se. Filmen ble den mest sette på kino i Norge noensinne da den ble vist, og slo rekorder som de fleste steder ble stående i to tiår. 

Med  solgte kinobilletter i 1948 er filmen den sjette mest sette kinofilmen i Norge. Filmen ble imidlertid vist også i årene som kom, ikke minst på Norsk Bygdekino som ble opprettet i 1950, og skal sannsynligvis ha en høyere plassering på lista over de mest sette norske filmer, kanskje så høyt som andre- eller tredjeplass.

Filmen ble også den mestselgende norske film i utlandet for øvrig noensinne, og var en stor suksess i en rekke land, spesielt i Frankrike hvor den toppet kinolistene. Den kunne også vært en betydelig større suksess om Norge hadde hatt en større distribusjonsapparat enn de hadde på det tidspunktet. Filmen skulle imidlertid få premiere i en rekke land i mange år framover. 

Filmen banet uansett veien for norsk film i årene som kom, som siden er betegnet som den første store gullalderen i norsk film, ikke minst for Arne Skouens filmer i Cannes. Slik ble filmen banebrytende for norsk films anseelse, både i Norge og utlandet.

## Se også
* *[[Helter i Telemark]]*, britisk actionfilm fra 1965
* *[[Kampen om tungtvannet (TV-serie)|Kampen om tungtvannet]]*, TV-serie sendt i 2015

## Referanser


## Eksterne lenker
*
Akaname

**Akaname**(垢舐め) er en yōkai fra japansk mytologi. Akaname er sagt å være en liten, rød skapning som liker å slikke rent skitne baderom. Om denne skapningen er farlig for mennesker eller ikke varierer i ulike japanske legender; ifølge noen er vesenets spytt giftig, og alle som går inn på et bad som har blitt slikket rent vil bli alvorlig syke. På den andre siden, forteller noen legender at akaname er harmløse.

## Se også

* Overnaturlige vesener
Hen kirke (Rauma)

:*For den tidligere kirken i Eidsberg, se [[Hen kirke (Eidsberg)]]*

**Hen kirke** ligger sentralt i bygda Isfjorden i Rauma kommune. Kirken har omtrent 300 sitteplasser. Den er en del av Den norske kirke og hører til Indre Romsdal prosti i Møre bispedømme.

Nåværende kirke er bygd på et eldre kirkested. En regner med at det har vært kirke der siden 1300-tallet. Tidligere stod det en stavkirke på samme sted. Denne var i så dårlig forfatning at den måtte rives. En gammel kirkeklokke fra 1200-tallet er bevart og finnes på Romsdalsmuseet i Molde.

Dagens kirke ble bygd på 1830-tallet og innviet den 21. oktober 1835. Kirken har tykke vegger av gråstein, med leire som mørtel. Utvendig er murene pusset med kalkmørtel og hvitmalt. Takkonstruksjonen og klokketårnet er av treverk. Taket er tekket med skifer, mens klokketårnet har løkkuppel som er belagt med kobber.. Kirken er pusset opp og har gjennomgått små bygningsmessige endringer flere ganger, blant annet i anledning 100 års markeringen i 1931 .

Grytten kirke i nabobygda ble reist i tømmer omtrent samtidig og innviet i 1829. Trolig var en del av de samme fagfolkene involvert blant er det tydelige likheter i tårn med løkkuppel og prekestolsalter.

## Interiøret
Innvendig er himlingen (taket) malt i en blå farge og er drapert med stjerner i gull. Benker, dører og alterringen er malt i ulike blåfarger. Midt i kirkerommet står fire kraftige søyler i treverk, disse er malt som en marmor etterligning.

Kirken ble innredet med prekestolalter der prekestolen henger over alteret. Altertavlen ble laget ny til kirken i 1831, den er malt i en valmuerød bunnfarge og har fire søyler i hvitt, gull og en blek farge. Alterprekestolen er plassert høyt oppe, midt i altertavlen. En nyere prekestol som brukes idag er fra 1930-årene, den er frittstående. Prekestolen i altertavlen brukes ikke lenger og da kirken ble restaurert i anledning ett hundreårsmarkeringen i 1931, malte Halvard Hatlen ett (nytt) bilde i altertavlen. Dette bilde erstattet og har funksjon som dør bak altertavlens prekestol.

Ellers finnes det et rosemalt skap fra 1788. Halvard Hatlen har malt seks portretter av tidligere prester. Disse henger bak i kirken under galleriet. Han har også malt et maleri (1942), som henger i koret.

## Kirkegården
Kirkegården er utvidet flere ganger. Etter utvidelsen i 2002 er har den noe over 1800 graver .

## Referanser


## Litteratur
* Hen menightsråd. 2006. *Hen Kirke 1831-2006 175 år*
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma kommune. s 207-210

## Eksterne lenker
* 
*
Vinkelhastighet

**Vinkelhastighet**, vinkelfrekvens eller omløpstall er et mål på hvor fort noe roterer. Ofte brukes den greske bokstaven <math>\omega</math> som tegn. Vinkelhastighet benyttes innenfor mange grener av fysikken. Blant annet dynamikk og elektronikk.

SI enheten til vinkelhastighet er **radianer per sekund** som skrives **s<sup>-1</sup>**

## Definisjon
 
Vinkelhastighet defineres som vinkelforandring per tidsenhet 
* \omega = \frac{d \theta}{dt}=\dot{\theta}
Siden en sirkel totalt har 2 \pi vinkler kan vinkelhastigheten også skrives
* \omega = \frac{2 \pi}{T} = 2 \pi f = \frac
der T er perioden, 
f er frekvensen og 
v er den tangensielle hastigheten til et punkt som roterer med avstand r fra sentrum.

## Andre skrivemåter
Tabellen viser andre skriveformer for vinkelhastighet og deres forhold til SI-enheten.

## Se også
*Vinkelakselerasjon
*Omdreiningstall

## Referanser
Fukuoka (Fukuoka)

**Fukuoka** (福岡市; *Fukuoka-shi*), tidligere **Hakata**, er hovedstaden i Fukuoka-prefekturet som ligger nord på en av Japans fire hovedøyer: Kyushu.  Det er den tettest befolkede byen på Kyushu, etterfulgt av Kitakyushu.  hadde  innbyggere per .

## Klima
Fukuoka har et moderat klima, med en gjennomsnittstemperatur på 16,3°&nbsp;C, gjennomsnittlig luftfuktighet på 70&nbsp;%, og 205&nbsp;cm nedbør i året.

Om vinteren blir temperaturene sjelden lavere enn 0°&nbsp;C, og det er generelt regnfullt med en og annen kort snøbyge. Våren er varm og mer solfylt. Regntiden (tsuyu) varer i ca. seks uker fra juni – juli, samtidig som det er svært høy luftfuktighet og temperaturer på rundt 25 – 30° C. Om sommeren stiger temperaturen ytterligere oppimot 37°&nbsp;C. Høsten blir ofte omtalt som Fukuokas beste årstid og er stort sett mild og tørr, med unntak av tyfon-sesongen i august – september.

## Bydeler
Fukuoka har syv bydeler:
*Chuo (Fukuoka)
*Higashi 
*Hakata
*Jonan 
*Minami
*Nishi
*Sawara

## Universiteter
*Fukuoka University 
*Kyushu Institute of Design 
*Kyushu Sangyo University 
*Kyushu University 
*Seinan Gakuin University 
*Towa University 

## Se også
* Radiostyrt ur.
## Referanser

## Eksterne lenker
*
«Southern Actor»

**«Southern Actor»** er en hvalbåt som ble bygget i 1950, og som siden 1995 har ligget i Sandefjord som museumsbåt.

Båten tilhører Sandefjord kommune og drives av Skagerak Dampskibsselskap AS i samarbeid med et dugnadsbasert mannskap.

## Historikk

### Hvalbåt
Den ble bygd i 1950 for hvalfangstselskapet Sevilla Whaling Co Ltd., og ble opprinnelig disponert av Chr. Salvesen & Co, Skottland. Skorsteinen bærer i dag Salvesens farger, og båten er forsøkt tilbakeført til sin opprinnelige stand så langt det praktisk har latt seg gjøre og i samsvar med den dokumentasjon man har greid å skaffe. Salvesen benyttet i all hovedsak norsk mannskap på sine hvalfangstekspedisjoner.

Under andre verdenskrig ble verdens hvalfangstflåte kraftig redusert. En rekke skip gikk tapt, mange ble ombygd til andre formål, mens andre etter krigen fremsto som svært umoderne. «Southern Actor» er en typisk etterkrigshvalbåt, representativ for de som preget perioden 1945–1955.

Chr. Salvesens rederi hadde i 1950-årene to flytende hvalkokerier i Sørishavet, og dessuten landstasjonen Leith Harbour på Sør-Georgia. Båten ble tatt ut av fangst og gikk i opplag i Melsomvik i 1962. Den ble solgt i 1964 til E. Aarseth & Co i Ålesund. I perioden 1964 - 75 fanget «Southern Actor» fra landstasjonen i Tromsø på Skjelnan under navnet "Polarbris 8".

I 1975 ble hvalbåten solgt til det spanske hvalfangstselskapet Industria Ballenera SA i Vigo.

Det var sannsynligvis Paul Watson og Sea Shepherd som senket båten i 1981. En bombe som var montert på skroget sprengte et stort hull i skutesida. Den ble hevet og reparert kort tid etter på og ble omdøpt til «Itaxa III».

### Museumsbåt
Da hvalfangsten fra Sandefjord tok slutt etter 1968, forsvant alle hvalbåtene fra byen. I en statlig utredning om fartøyvern i 1975 ble det ytret ønske om vern av en hvalbåt. I Vestfold ble det gjort en utredning i samarbeid mellom Hvalfangstmuseet og Vestfold fylkeskommune om bevaring av en hvalbåt. Utredningen konkluderte med at «Southern Actor» var den mest egnede båten. Den ble kjøpt inn og siden slept til Sandefjord.

I 1995 var «Southern Actor» ferdig restaurert etter å vært både hos Framnæs Industriutvikling A/S og Horten Skipsreparasjoner A/S siden 1989. Skipet ble så autentisk som mulig restaurert i forhold til slik båten opprinnelig var. Samme år ble hun erklært verneverdig («status som vernet skip») av Riksantikvaren.  Riksantikvaren bevilget senere midler til vedlikehold.

Den 22. juni 2017 grunnstøtte båten, og propell og aksel ble skadet. «Southern Actor» ble derfor tatt ut av drift for resten av sesongen 2017.

Vinteren 2017/2018 ble det gjennomført nødvendige reparasjoner i Horten. Båten kom tilbake til Sandefjord i mai 2018, klar for drift.

## Referanser


## Eksterne lenker
* 
* 
*  Southern Actor Besøkt 23.04.2019
*  Lardex.net – Southern Actor  Besøkt 07.03.2010
Miland

**Miland** er et tettsted i Tinn kommune i Telemark, og har  innbyggere per 1. januar . Tettstedet ligger omtrent ti kilometer øst for Rjukan ved starten av Vestfjorddalen, og er kjent for sin utsikt til Gaustatoppen.

## Stedet
Noen av de beste hustomtene i Tinn med utsikt mot Gaustatoppen  finnes her. Utbygging av et større boligfelt fant sted fra 1970 og fram til 2000. De fleste tomtene i regulerte områder er imidlertid nå bebygget.

De mest kjente maleriene og fotografiene av denne fjelltoppen er tatt fra gårdene som ligger langs fylkesvei 37 på Miland.

Mæl kirke er bygget i 1839, da den erstattet en nedslitt stavkirke.

## Skole og fritid
I dag fungerer Miland nærmest som soveby for Rjukan, men stedet har et godt og trygt oppvekstmiljø, med et livlig skolesentrum med nærmiljøområde med ballbinge, tennisbane og friluftslivområde. Barneskolen Miland skole ble nedlagt i 2021, og var før det en en firedelt barneskole med 45-60 elver i året. Miland golfbane er en 6-hulls golfbane mellom Miland og Mæl, og Rjukan Golfklubb er dannet for å ta seg av driften.

Den gamle bygningen i sveitserstil har vært både butikk, posthus og har huset Miland fritidsklubb i to etasjer. Nå er huset privateid. Miland har ikke lenger posthus, bensinstasjon eller nærbutikk. I 2022 ble det politisk vedtatt at Miland idrettslag skal overta Miland skole til bruk for lokalsamfunnet, med bygget i fortsatt kommunalt eie.

## Næring
Nærbutikken forsvant i 2003, og bensinstasjonen og posthuset på slutten av 1980-tallet. Posthuset lå i den gamle jernbanestasjonen, som da ble revet. Postnummeret hit gjelder også Mæl, etter at de mistet postnummeret sitt i den store postnummeromleggingen i Norge på 1990-tallet.

Miland har i dag campingplass, gartneri, veitjenester og mekanisk industri, samt Tinn kommunes største kjøttproduserende gård og Tinns eneste jordbærgård.

## Referanser


## Eksterne lenker
* Tinn kommune
Claude Lorrain

**Claude Lorrain** (egentlig *Claude Gellée*) (født omkring 1600 i Chamagne, Lorraine, død 23. november 1682 i Roma) var en fransk maler, hovedsakelig virksom i Roma. Han er kjent for sine mange landskapsmalerier.

## Liv og virke
### Første periode
Claude Lorrains bakgrunn og tidligste levetid er langt fra oppklart. Men omkring 1613 flyttet Lorrain til Roma, hvor han ble elev av arkitekturmaleren Agostino Tassi. Under sitt besøk i Napoli mellom 1619 og 1624 fortsatte han sin utdanning hos vedutamaleren Gottfried Wals som underviste ham i perspekiv og arkeologi. Tilbake i Roma slet han så i noen tid under meget trange livsvilkår.

Deretter oppholdt han seg i to år i Nancy i Frankrike. Det kan neppe ha tiltalt ham så meget, for etter to år var han, i 1627 tilbake i Roma. 

### Storhetstid
I Roma studerte han flittig sammen med vennen Joachim von Sandrart. Han ble sterkt begunstiget av pave Urban VIII, var fra og med 1634 medlem av det romerske akademiet *[[Accademia di San Luca]]* og framstod snart som den ledende landskapsmaleren. Han var blitt formet under innflytelse av Annibale Carracci, Paul Bril, Adam Elsheimer, men først og fremst Nicolas Poussin, og ble til sist en meget ansett kunstner, hvis bilder vant så stort ry at atskillige malere etterlignet ham og endog smykket sine egne arbeider med Lorrains flatterende navn.

I motsetning til Nicolas Poussins heroiske stil utviklet Claude en lyrisk, romantisk fremstillingsmåte. 

Claudes landskap skildrer en klassisk gullalders pastorale verden, et tilbakekommende tema i europeisk litteratur og kunst, men Claude hentet sin direkte inspirasjon i landskapet omkring selve Roma, *Campagnen*, som nok ikke tidligere hadde fengslet andre malere enn dem som søkte etter gamle ruiner. Han tilbragte flere dager i strekk med sine skissebøker i disse ødslige, mykt kuperte beitemarkene, der han iakttok landskapene under varierende lyseffekter.

Antikkens myter fikk et nytt virkelighetspreg i Lorrains malerier. Hans fornemste innsats lå i behandlingen av lys som utgår fra horisonten og strømmer mot betrakteren. Han unngikk vanligvis det sterke solskinnet midt på dagen med dets dramatiske kontraster mellom lys og skygge og foretrakk morgenens og den tidlige kveldens mer jevnt spredte glød. Ingenting knytter Lorrain nærmere til samtidens malere enn nettopp denne store interessen for lys, som han delte med kunstnere så ulikeartede som Caravaggio, Bernini, Rembrandt, Vermeer og Velázquez.

## Referanser


## Eksterne lenker
* 
* Web museum Paris
* Web gallery of art
Vitalisme

**Vitalisme** er teorien om at mennesket og ofte alt organisk materiale ikke kan forklares utelukkende mekanistisk. Mennesket innehar også en vital kraft, det man vanligvis omtaler som sjel. Tenkere og forfattere har gjennom tiden blitt omtalt som vitalister, uten at det nødvendigvs har eksistert noen sammenheng mellom deres tanker, og vitalistbegrepet må dermed ikke sees på som fastspikret.

Vitalismen er en anti-reduksjonistisk tankeretning og blir ofte sett på som pseudovitenskap ettersom det er en teori som  vanskelig, om ikke umulig, kan falsifiseres.

## Eksterne lenker
* Vitalistene: Et forsøk på å definere vitalismen
Carlos Manuel de Céspedes del Castillo

**Carlos Manuel de Céspedez y del Castillo** (født 18. april 1819 i Bayamo, død 27. februar 1874) regnes som Cubas første frigjøringshelt og kalles «fedrelandets far» (*Padre de la Patria*). Han var jurist, plantasjeeier, general for Los Mambies og Cubas første opprørspresident fra 12. april 1869 til 27. oktober 1873.

Céspedes var far til en senere Cubansk president, Carlos Manuel de Céspedes y Quesada som satt ved makten i 22 dager i 1933. Portrettet til Céspedes d.e. finnes på de cubanske 10 pesos-sedlene.

## Forspillet
Céspedez returnerte til Cuba i 1844 etter å tatt sin juridiske utdannelse i Spania. Samme år kjøpte han en mindre farm, *La Demajagua*, i provinsen Oriente. Tjuefire år senere, 10. oktober 1868, friga han sine slaver, erklærte slaveriet ulovlig og proklamerte Cubas uavhengighet fra kolonimakten Spania. Uavhengighetserklæringen kalles «Yaras rop» (*El Grito de Yara*). Med seg hadde han 37 andre plantasjeeiere, Antonio Maceo, Calixto Garcia og en rekke andre frivillige, herunder mange frigjorte slaver som vervet seg til å kjempe mot det spanske kolonistyret. Dette ble starten på Los Mambies og den cubanske uavhengighetskrigen.

12. april 1869 ble Céspedez valgt til president for «Primera República en Armas», den første krigsførende republikk. Den amerikanske presidenten, Ulysses Grant, nektet imidlertid å anerkjenne Céspedes som president, og ønsket heller ikke et nytt styre på Cuba. Angivelig fordi USA ikke ville sette på spill sitt gode forhold til Spania. Frigjøringshæren, Los Mambies, måtte derfor helt fram til utbruddet av den spansk-amerikanske krig i 1898 kjempe på to fronter. Dels mot det spanske kolonistyret og dels mot USAs forbud mot å selge våpen og ammunisjon til de cubanske frigjøringsstyrkene. 
 
## Avslutningen
På grunn av interne uenigheter blant opprørerne, manglende anerkjennelse fra USA og spanjolenes «splid og hersk»-taktikk der de satte ulike plantasjeeiere opp mot hverandre, ble Céspedes avsatt 27. oktober 1873. Den 27. februar 1874) ble han drept av spanske soldater som sporet han opp mens han skjulte seg i Sierra Maestra-fjellene.

## Noter og referanser


## Eksterne lenker
* Bilder av Céspedes på www.latinamericanstudies.org
* Om Céspedes på www.historyofcuba.com
Den internasjonale konvensjonen om regulering av hvalfangst

**Den internasjonale konvensjonen om regulering av hvalfangst** er en internasjonal avtale fra 1946 som ble utformet for å gjøre hvalfangst bærekraftig. Den regulerer urfolks-, forsknings- og kommersiell fangst av hval for femtini medlemsnasjoner.

Konvensjonen ble signert av 42 stater i Washington, D.C. den 2. desember 1946 og trådte i kraft i 10. november 1948. Den første store revisjonen ble signert 19. november 1956, da ble blant annet definisjonen av et hvalfangstfartøy utvidet til å gjelde helikoptre så vel som skip. Konvensjonen avløste **Den internasjonale avtalen om regulering av hvalfangst** fra 1937 med endringer av 1938 og 1945.

Konvensjonens formål er å beskytte alle hvalbestander fra overbeskatning, å etablere et system for internasjonal regulering av fangsten for å sikre bevaring og utvikling av hvalbestanden, og å sikre den betydelige naturressursen hvalbestandene utgjør for fremtidige generasjoner. Det primære verktøyet for å arbeide mot disse målene er Den internasjonale hvalfangstkommisjonen. Kommisjonen har gjort en rekke endringer i handlingsplanen som utgjør storparten av konvensjonen, noe som reflekterer endringer i økonomiske, økologiske og kommersielle standarder.

## Deltagere

Nasjoner som har signert konvensjonen er Antigua og Barbuda, Argentina, Australia, Østerrike, Brasil, Chile, Republikken Kina (utvist og erstattet med Folkerepublikken Kina), Costa Rica, Danmark, Dominica, Finland, Frankrike, Tyskland, Grenada, Guinea, India, Irland, Italia, Japan, Kenya, Sør-Korea, Mexico, Monaco, Marokko, Nederland, New Zealand, Norge, Oman, Panama, Peru, Russland, Saint Kitts og Nevis, Saint Lucia, Saint Vincent og Grenadinene, Senegal, Salomonøyene, Sør-Afrika, Spania, Sveits, Sverige, Storbritannia og USA.

## Kilder
*Text of the Convention at the IWC website 
**CIA World Factbook 2003*. Available online at http://www.cia.gov/cia/publications/factbook/
Drømmenovelle

***Drømmenovelle*** (*Traumnovelle*) av Arthur Schnitzler ble gitt ut i 1926. Boka ble utgitt på norsk av Gyldendal i 1999. Den handler om ekteparet Fridolin og Albertine som drømmer om å ha forhold utenfor ekteskapet. Men denne drømmen endrer forholdet mellom dem. Boka er grunnlaget for filmen *[[Eyes Wide Shut]]* (1999) av Stanley Kubrick. 

## Eksterne lenker
* Arthur Schnitzler, *[http://www.gyldendal.no/new/default.asp?ID_Publisher=6&ID_Category=&ID_Product=8205256837 Drømmenovelle] *. Gyldendal 1999. Oversatt av Sverre Dahl. 144 sider, ISBN 82-05-25683-7
Eli Sjursdotter

***Eli Sjursdotter*** er en norsk-svensk romantisk dramafilm fra 1938 regissert av Leif Sinding. Filmen er basert på Johan Falkbergets roman *Eli Sjursdotter fra* 1913. Romanen ble tilrettelagt for film av Henning Ohlson. Hovedrollene spilles av Sonja Wigert, Sten Lindgren og Ingjald Haaland. 

## Handling
Under den store nordiske krig i 1719 har svenskene besatt Trøndelag. Under tilbaketoget over Tydalsfjellene fryser de fleste i hjel, men noen søker tilflukt i seterhyttene. Bøndene jager dem. Svenskehateren Sjur kommer på spor av Per Jönsa, som søker inn i en seterhytte, der Sjurs datter Eli holder til. Hun tar seg av den sårede Per, og det oppstår et kjærlighetsforhold mellom dem, som ikke faller i god jord hos hennes far.

## Rolleliste
* Sonja Wigert –  Eli Sjursdotter 
* Ingjald Haaland –  Sjur Halgutusvein, Elis far 
* Sten Lindgren –  Per Jönsa, svensken 
* Kari Grønn –  Margit, Elis kusine  
* Ottar Wicklund –  Tor Nordlien, en ung storbonde 
* Sven Magnusson –  Hans Hansson fra Hälsingland 
* Henrik Schildt –  Jussi Nilsfolk, finne 
* Arne Lindblad –  Sølv-Sima/Silver-Sima, omstreifende selger 
* Tryggve Larssen –  kobberkløveren 
* Einar Vaage –  Soland Hovstrøen, norsk bonde (ikke kreditert) 
* Karin Vaage –  Solveig, hans datter (ikke kreditert)
* Finn Lange –  presten (ikke kreditert)
* Johan Falkberget – svenske (ikke kreditert)

## Referanser


## Eksterne lenker
*
Arthur Schnitzler

**Arthur Schnitzler** (født 15. mai 1862, død 21. oktober 1931) var en østerriksk lege og forfatter. Han ble født Wien, hvor han også studerte medisin og arbeidet som lege. Men han sluttet som lege for å skrive, og er kjent for å ha skrevet bøker med svært direkte språk om seksuelle emner. Han skrev en rekke skuespill og noveller, mest kjent er trolig *[[Drømmenovelle]]* (*Traumnovelle*) fra 1925 som ble grunnlaget for Stanley Kubricks film *[[Eyes Wide Shut]]*.

## Referanser


## Litteratur
*Fausto Cercignani, *Studia schnitzleriana*, Alessandria, Edizioni dell'Orso, 1991.
* Giuseppe Farese, *Arthur Schnitzler. Ein Leben in Wien 1862-1931*, Beck, München, 1999.
* Jacques Le Rider, *Arthur Schnitzler ou la Belle Époque viennoise*. Dagmar C. G. Lorenz (ed.), *A Companion to the Works of Arthur Schnitzler*, Rochester (N.Y.), Camden House, 2003.
* Theodor Reik, *Arthur Schnitzler als Psychologe*, Minden, 1913.
* Ulrich Weinzierl, *Arthur Schnitzler. Lieben, Träumen, Sterben.* S. Fischer, Frankfurt am Main, 1994.

## Eksterne lenker
* 
* 
*
Mære kirke

**[[Mære kirke]]** er en middelaldersteinkirke bygget mellom 1150 og 1200 i bygda Mære i Steinkjer kommune i Trøndelag.

Adkomst til stedet er via Fv258 og E6.

## Bygningen

Kirken ligger helt ute på vestkanten på Mæreshaugen.  Den er bygget i to omganger, koret og litt av skipet først og denne delen har en profilert sokkel som mangler i resten av kirkebygget. Sammenligninger av utgravningsplanen for trekirken  viser at koret av stein er bygget rundt trekirken mens denne fortsatt var i bruk. Etter dette ble trekirken revet og resten av steinkirken bygget. Endlig datering av koret finnes ikke, men det kan ha vært bygget i 1150-60-årene.  Kirken har hatt et vesttårn, men det raste sammen i 1277 og det ble da satt inn en dør i veggen. Fundamentet til tårnet ble avdekket i 1966. Kirken har hatt både nord- og sydportal, men sydportalen ble murt igjen på 1600-tallet.

## Interiør
Kirken er enskipet med et åpent takverk, med stikkbjelker med utskårne masker. Dendrokronologiske undersøkelser viser at tømmeret som er brukt i taket er hugget vinteren 1198-99.

## Inventar
Kirken har en del inventar også fra middelalderen. Over korbuen henger et triumfkors som kan være fra 1200-tallet. En Madonna med barnet-statue er oppbevart i Vitenskapsmuseet i Trondheim. Steinalteret er det opprinnelige fra middelalderen med et hulrom der det han ha vært oppbevart relikvier.

Altertavlen er fra 1650-årene skåret av Johan Bilthugger og malt av Johan Kontrafeier. Den er i barokk.  Prekestolen er samtidig med altertavlen. Prekestolhimlingen er fra 1630-årene og ble opprinnelig laget til Nidarosdomen. Hvorfor den kom til Mære kirke vet en ikke.

## Arkeologiske undersøkelser
Det er funnet spor av en stolpekirke under kirken. Under denne igjen er det spor av to bygninger fra førkristen tid. I det ene stolpehullet ble det funnet gullgubber, små biter av gull med et kjærestepar, muligenes guder.

I 1879 ble 10 mynter fra Mære kirke innlevert til Vitenskapsmuseets Myntkabinett i Trondheim. Under en arkeologisk utgravning i 1966 ble hele 565 mynter funnet. Denne utgravningen ble ledet av Hans Emil Lidén fra Riksantikvaren. Det var hovedsakelig norske middelaldermynter men det ble også funnet danske, svenske og tyske mynter fra middelalder og helt opp til nyere tid.

## Referanser


## Litteratur
* Øystein Ekroll. «Mære kirke». I: *[https://urn.nb.no/URN:NBN:no-nb_digibok_2014121107545 Kirker i Norge. Bind 1. Middelalder i stein]*. ARFO, 2000. ISBN 82-91399-09-3
* Hoftun, Oddgeir. *Stavkirkene – og det norske middelaldersamfunnet* [Tekst: Oddgeir Hoftun; Foto: Gérard Franceschi; Komposisjon: Asger Jorn], Copenhagen 2002, s. 105 – 115. ISBN 87-21-01977-0
* 
* Merete Røskaft. «Endringer i maktens landskap ved overgangen fra vikingtid til kristen middelalder». I:  ''Årbok for Nord-Trøndelag historielag'', 2005 
* 
* Kolbein Dahle. *Maria frå Mære : madonna og mellomalder i Mære kyrkje*. Mære sokneråd, 2013. 48 sider. ISBN 9788230324059
* 

## Eksterne lenker
* 
* Steinkjer kirkelige fellesråd
* 
* Mære kirke i Stavkirke.org
* Steinkjer kommune
* Myntfunn
Ulvhild Håkonsdatter

**Ulvhild Håkonsdatter** (født ca. 1095, død 1148) var dronning av Sverige på 1100-tallet, som var sterkt involvert i nordisk stormaktspolitikk, blant annet ble det påstått at hun var en giftmorder og en viljesterk intrigemaker.

Ulvhild var av god norsk ætt. Hennes far var jarl og stormannen Håkon Finnsson fra Buskerud, sønn av Finn Håreksson, som var sønn av Hårek Øyvindsson på Tjøtta i Hålogaland, sønn av den store skalden Øyvind Skaldespiller Finnsson.

Ulvhild var gift med:
* 1116: Inge den yngre (Halsteinsson) (1075&ndash;1125), svensk konge
* 1130: Nils av Danmark (Sveinsson) (1064&ndash;1134), dansk konge
* 1134: Sverker den eldre (1100&ndash;1156), svensk konge

I 1116 ble Ulvhild gift med den svenske kongen Inge den yngre. I 1118 blir det sagt at det var hun som klarte å egge Inge til å myrde sin medregent og eldre bror kong Filip. I 1125 ble Inge forgiftet med «en ond drikk» i Vreta, og bak mordet ble det påstått at hans norske hustru Ulvhild sto ansvarlig.

I 1130 giftet hun seg med kong Nils Sveinsson av Danmark, far til Magnus den sterke som regjerte over en bit av Sverige. Samme år myrdet Magnus sin fetter Knut Lavard og sto således bak Danmarkhistoriens mest berømte mord og som også kastet Danmark ut i en opprivende borgerkrig. Enkelte har forsøkt å framstille Ulvhild som hjernen bak mordet. Når kong Inge blir drept i borgerkrigen rømmer hun fra Danmark og oppsøker Sverker, høvding eller konge i Østgøtland, og klarte å overtale ham til å tro at han ville kunne bli akseptert som konge også Vestgøtland om hun ble hans make. Ulvhild fikk rett og i 1130 ble Sverker hyllet som hele Sveriges konge. Han kalles for Sverker den eldre for å skille ham fra sønnesønnen Sverker Karlsson den yngre.

Hennes barn:
* Johan Sverkersson (ble slått i hjel på grunn av et kvinnerov i 1150).
* Karl Sverkersson av Sverige (født 1130, konge i tidsrommet 1161&ndash;1167).
* Sune Sverkersson, også kjent som Sune Sik, (1132 – ) er muligens en oppdiktet person.
* Ingegerd, en datter som i 1156 ble gift med Magnus den sterkes sønn Knut Magnusson.

Moderne historikere er skeptiske til anklagelsene om at Ulvhild var den «onde» kvinne som den umiddelbare ettertiden har beskrevet henne som, men at hun må ha vært viljesterk og handlekraftig synes sannsynlig.

Gjennom sin byrd og sine ekteskap fikk Ulvhild et betydningsfullt kontaktnett av forbindelser og sannsynligvis også store personlige økonomiske tilganger. Hun var en personlig venn med erkebiskop Eskil i Lund, som igjen sto i nær kontakt med Bernhard av Clairvaux. Dette kontaktnettet hadde hun med seg i ekteskapet med Sverker og det var hun som tok initiativet til å be cistercienserne til Østergøtland. Sammen med Sverker grunnla hun Alvastra kloster ved at hun i 1143 overlot kongsgården Alvastra til munkene. Senere også Nydala kloster. I 1148 døde hun, sannsynligvis på Alvastra hvor hun ble begravd.

## Referanser
Ryavallen

**Ryavallen** er idrettsarena i Borås, Sverige. Den innvigdes 17. august 1941 og har en publikumkapasitet på rundt 19&nbsp;000. Den er 105 x 68 meter. Den var frem til 2005 fotballklubben Elfsborgs hjemmearena. Men etter at den nye arenaen Borås Arena ble bygd brukes Ryavallen mest til friidrett. 

Det ble under VM i fotball 1958 spilt to kamper på arenaen:
*  - Østerrike 2-0 (21&nbsp;239 tilskuere) 
* - Østerrike  2-2 (16&nbsp;800 tilskuere)
Roberto Laiseka

**Roberto Laiseka Jaio** (født 1969) er en tidligere spansk syklist. Han ble proff i Euskaltel-Euskadi i 1994, og syklet for laget til han la opp etter 2006-sesongen. Laiseka har alltid vært en såkalt "ren klatrer", altså en rytter som kun trives i motbakkene, men der trives han til gjengjeld veldig godt. Blant Laisekas mer kjente seire er én etappeseier i Tour de France og fire seire i Vuelta a España. Samtlige av dem har kommet på fjelletapper.

## Resultater

;1999
* 1.-plass på 18. etappe i Vuelta a España
* 1.-plass i Txitxarro
* 3.-plass på 5. etappe i Euskal Bizikleta
* 3.-plass i Subida al Naranco

;2000
* 1.-plass på 18. etappe i Vuelta a España
* 2.-plass på 11. etappe i Vuelta a España
* 3.-plass på 20. etappe i Vuelta a España
* 6.-plass sammenlagt i Vuelta a España

;2001
* 1.-plass på 14. etappe i Tour de France
* 2.-plass på 12. etappe i Tour de France
* 2.-plass på 4. etappe i Vuelta a la Riója
* 3.-plass på 3. etappe i Euskal Bizikleta
* 4.-plass i Vuelta a Asturias
* 5.-plass i Escalada a Montjuic

;2003
* 18.-plass sammenlagt i Tour de France

;2004
* 1.-plass på 5. etappe i Euskal Bizikleta
* 2.-plass i Euskal Bizikleta
* 2.-plass på 2. etappe i Escalada a Montjuic (tempo)
* 2.-plass på 4. etappe i Catalunya rundt
* 3.-plass på 3. etappe i Catalunya rundt
* 3.-plass i Catalunya rundt

;2005
* 1.-plass på 11. etappe i Vuelta a España
* 1.-plass i fjellkonkurransen i Tour de Suisse
* 22.-plass sammenlagt i Vuelta a España

## Referanser


## Eksterne lenker
*
Hunnselva

**Hunnselva** er en elv som renner fra utløpet av Einafjorden ved tettstedet Eina i Vestre Toten kommune nordover forbi Reinsvoll, Raufoss og Hunndalen før den renner ut i Mjøsa på Gjøvik. I Gjøvik deler elva bysentrum i de to bydelene Nordbyen og Sørbyen.

Før dagens form var navnet *Hunn* som sannsynligvis kommer fra et angelsaksisk ord som betyr "jakt/bytte" *(Húð)* og som senere ga navn til garden Hunn i Vardal. Tettstedet Hunndalen sør i Gjøvik kommune har også sitt opphav i dette elvenavnet.

Hunnselva deler Toten i et område med kalkrike mineraler øst for elva og mindre kalkrike bergarter på vestsiden. Det er mye mer jordbruk på østsiden av elva.

## Fotnoter



## Referanser
Vang (andre betydninger)

**Vang** er en gress-slette eller -voll nær bebyggelse, men kan også vise til:

* Vang, kommune i Innlandet
* Vang (Hamar), sogn og tidligere kommune
* Vang (Oppdal), prestgard
* Vang (Ringerike), tettsted

## Se også
* Voll (peker)
Borås Arena

**Borås Arena** er en fotballarena i Borås, Sverige. Den er hjemmebane for Elfsborg, som tidligere spilte på Ryavallen.

Anlegget stod klar til seriestart i 2005, og ligger i nærheten av shoppingområdet Knalleland. Den første fotballkampen ble spilt 17. april 2005 mellom IF Elfsborg og Örgryte IS, hvor hjemmelaget vant 1-0 etter mål av Daniel Mobaeck. Publikumsrekorden er fra 4. juli 2005 da 17&nbsp;070 tilskuere så kampen Elfsborg-Kalmar FF.

## Bildegalleri

Fil:Borås_Arena.jpg|Borås Arena.
Fil:Algardslaktaren_Borås_Arena.jpg|Sjuhäradstribunen.


Fil:Ålgårdsläktaren070705.jpg|Langsiden.
Fil:Maxarena.jpg|Max.
Fil:Sjuhäradsläktaren_Borås_Arena.jpg|Langsiden.


## Referanser
Nødlanding (film)

***Nødlanding*** er et norsk drama og krigsfilm fra 1952. Manus og regi var ved Arne Skouen. I hovedrollen spiller Henki Kolstad. Musikken var ved Gunnar Sønstevold. Flere av filmens scener ble spilt inn i Brunlanes.

## Handlingen
Under den andre verdenskrig styrter et amerikansk bombefly ved kysten, og i nærheten er noen motstandsmenn på oppdrag. Flygerne hopper ut i fallskjerm og lander på forskjellige steder, men til tross for tyskernes finkjemming av området lykkes det motstandsfolkene å få samlet dem med god hjelp fra stedets lege Knut og den unge gartneren Hans (Henki Kolstad).

Amerikanerne blir skjult på loftet i den lokale kirken, som er et sentrum for motstandsbevegelsen. Nettet strammes da skjulestedet blir oppdaget av en beryktet angiver som går under navnet «Stråmann» (Bjarne Andersen), og snart må Hans og motstandsmennene satse alt på å få smuglet amerikanerne om bord på en illegal båt-forbindelse til Sverige.

## Skuespillere
* Henki Kolstad som Hans
* Jack Kennedy som kaptein Eddie.
* Randi Kolstad som Kristin
* Bjarne Andersen som Stråmannen
* Jens Bolling som Knut
* Einar Vaage som Edvartsen, kirketjener
* Samuel Matlowsky som sersjant Leo.
* Lee Payant som Fiorello.
* John Robbins som sersjant Don.
* Lee Zimmer som sersjant Steve.
* Chris Bugge som Mart.
* Joachim Holst-Jensen som Willie.
* Svein Byhring som Småen.
* Olav Storm Iversen som Skipper på skøyte
* Marit Klæbo som Maja
* Bjørn Næss som Billettør på ferje
* Rolf Sand som Henrik, en lastebil-sjåfør.
* Tom Tellefsen som telegrafist.
* Anne-Cath. Vestly som en malerinne.
* Ottar Wicklund som en tysk underoffiser

## Eksterne lenker
*
Morten Skallerud

**Morten Skallerud** (født 1954) er en norsk filmfotograf og filmregissør. Han driver Camera Magica, et firma for produksjon av film og utleie av filmutstyr i Oslo. 

## Utvalgte filmer
* *[[Året gjennom Børfjord]]*, 1991 12 minutter
* *[[Ti tusen år under jorda]]*, 1995 
* *[[Arktisk lys]]* 32 minutter
* *[[Nordlyset danser]]* 8:30 minutter
* *[[Smale spor av et århundre]]*, 2003 4:30 minutter

## Eksterne lenker
* Camera Magica
*
Jernvallen

**Jernvallen** er en idrettsarena i Sandviken, Gästrikland, Sverige som brukes til bandy og fotball. Jernvallen er hjemmearenaen til bandyklubben Sandvikens AIK og  fotballklubben Sandvikens IF.

Det ble i 1958 spilt to VM-kamper i fotball på Jernvallen:
* – s 1-1 (15&nbsp;343 tilskuere)
* –  4-0 (13&nbsp;310 tilskuere)

Publikumrekord:
* fotball: 20&nbsp;288 tilskuere på kampen mellom Sandvikens IF og IFK Norrköping i 1957.
*bandy: 5&nbsp;880 tilskuere på kampen mellom Sandvikens AIK og Vetlanda BK i 1988.

Jernvallen ble kåret til Årets bandyarena av spillerne i 1995, 1996, 1997 og 1998.

## Referanser
Bjørn Hansteen-Fossum

**Bjørn Hansteen Fossum** (født 1955) er en norsk forlegger. 

Sammen med Torstein Hilt har han drevet Forfatterforlaget, Hilt & Hansteen og startet senere Pergamon forlag som ble nedlagt etter tre utgivelser innen historiske romaner. 

## Referanser
Gudmund Vindland

**Gudmund Vindland**  er et pseudonym for en norsk forfatter født 15. oktober 1949 på Gjøvik og oppvokst i Nittedal nord for Oslo. Hans opprinnelige navn var Pettersen, senere Gudmund Justås og nå Gudmund Vindsun. Han er mest kjent for sin debutroman fra 1979, *Villskudd*, som blant annet handler om hans forhold til forfatteren Jens Bjørneboe, som varte fra 1972 til 1975.

Nøkkelromanen *Villskudd – Sangen til Jens* har blitt solgt i over 100&nbsp;000 eksemplarer. Den blir av mange homofile nevnt som en viktig inspirasjon til å stå frem med sin legning.

Boka *Stjerneskudd* var en slags fortsettelse på *Villskudd*, og det er planlagt en ny bok i rekken. I desember 2010 presenterte forfatteren deler av bokmanuset offentlig, i media lansert som «tredje bok i trilogien». 

## Bibliografi
* 1979: *Villskudd – Sangen til Jens*
* 1980: *Tigerpuddelen Tilla Tidtrøyte og hennes bestialske bibeltolkninger*
* 1989: *Stjerneskudd*
* 2006: *Korinternes gjerninger*

## Referanser




## Eksterne lenker
* Gaysir: Vellykket Villskudd-jubileum. Artikkel
* NRK: Homobok fyller 25 år. Artikkel [død lenke]
* Juritzen Forlag: Vindland om seg selv  [død lenke]
* Om radiodokumentaren «Arven fra Jens» på NRK.NO [død lenke i artikkel]
* Intervju med Vindland i Blikk
Brim Hilt

**Torstein «Brim» Hilt**, født 18. juni 1955, død 12. juni 2018 i Minca, Colombia) var en norsk forfatter, oversetter og forlegger. 

Sammen med Bjørn Hansteen drev han Forfatterforlaget, Hilt & Hansteen og bokklubben Energica.

## Bibliografi
* *Snille snille Norge* &ndash; roman (1978)
* *Når nevene er knytta i hverandre* &ndash; diktroman (1976)

## Familie
Han var sønn av billedhuggeren Odd Hilt.

## Referanser
Rimnersvallen

**Rimnersvallen** er en idrettsarena i Uddevalla, Sverige for fotball og friidrett. Den ble tatt i bruk  30. juli 1922 og ble ombygd til fotball-VM i 1958.  Den har i dag en publikumkapasitet på 12&nbsp;000 tilskuere. Den er 105 x 65 meter og er hjemmearenaen til IK Oddevold og Uddevalla IS. I forbindelse med Svenska Fotbollförbundets 100 års- jubileum i 2004 ble det arrangert en damelandskamp mellom Norge og Sverige på arenaen, Norge vant med 4-0.

Det ble i 1958 spilt en VM-kamp i fotball på Rimnersvallen:
* – Østerrike 3-0 (17&nbsp;778 tilskuere) hvilket er publikumrekord for Rimnersvallen.
Therese Nortvedt

**Therese Nortvedt** (født 1953) er en norsk billedkunstner.

Nortvedt er utdannet blant annet ved Statens kunstakademi i Oslo, og har hatt separatutstillinger i en rekke land. Hennes verker er innkjøpt av blant annet Museet for samtidskunst, Astrup Fearnly Samlingen, Nasjonalgalleriet og Norsk kulturråd.

## Referanser


## Eksterne lenker

* Therese Nortvedts hjemmeside
Inge den yngre

**Inge den yngre** var svensk konge fra omkring 1110 til begynnelsen av 1120-tallet.

Han var sønn av Halstein av Sverige, bror til Filip av Sverige (*Fillipus*), nevø til Inge Stenkilsson den eldre. Han tilhørte Stenkilætten. Fra omkring 1110 til 1118 hadde han felles regime sammen med broren Filip, som døde omkring 1118.

Inge den yngre kan muligens han vært gift med Sankt Ragnhild av Södertälje, men den informasjon finnes også om hans onkel Inge den eldre. Det er mer sikkert at han var gift med norske Ulvhild Håkonsdatter (c.1090–1148) som kom fra den gamle Hålogalandsætten på Tjøtta. Ulvhild, en viljesterk og på mange måter en imponerende, skjønt også kraftig baktalt kvinne, var etter Inge den yngres død, først gift med den danske kongen Nils av Danmark og deretter med en ny svensk konge, Sverker den eldre.

Det er svært liten kunnskap om Inge den yngres regjeringstid. Muligens tok Norge området Jämtland tilbake fra Sverige igjen i 1111, og i forbindelse med Inge en yngres død på begynnelsen av 1120-tallet ble situasjonen i riket kaotisk, noe som ble utnyttet av kongene i Norge og i Danmark. I forbindelse med dette dro Sigurd Jorsalfare fra Norge på et korstog til traktene rundt Kalmar. Rundt 1500 kyr og andre kostbarheter skal nordmannen ha fått med seg. Dessuten ble en del hedenske smålendinger «omvendt».

Inge den yngre skal ha vært lite populær, i motsetningen til sin bror Filip. Derfor skal vestgøterne ha valgt Ragnvald Knaphövde og danske Magnus den sterke til konge allerede mens Inge den yngre fortsatt levde. Likevel beskrives begge brødrene i positive ordlag i Vestgøtalovens kongeliste.

En kong Kol skal under Inge den yngres tid ha gjort Østergøtland uavhengig.

Inge den yngre skal ha blitt forgiftet av en «ond» drikk i Østergøtland, muligens i Vreta. Hans norske hustru ble i nær samtid mistenkt for å ha bidratt til at han ble forgiftet, men moderne historikere mener at denne mistanken smaker litt for mye av kvinneforakt, at en ond handling må være begått av en ond kvinne. I den grav i Vreta kloster hvor Inge den yngre og Filip menes å ligge finnes det skjeletter av to svært langvokste personer, nærmere bestemt 1,98 og 2,02 meter lange, hvilket er svært mye for middelalderen, men om dette er korrekt er det en indikasjon på at kongegravene er korrekte ettersom Stenkilsætten skal ha vært høye menn. Med Inge den yngres død var også Stenkilætten utdød.

## Referanser
HOMR

«***HOMR***» er den niende episoden i TV-serien *[[Simpsons]]*' tolvte sesong. Episoden ligner fortellingen *Flowers for Algernon*, som Daniel Keyes publiserte først som novelle, så roman. Tittelen er en referanse til filmversjonen av romanen, *[[Charly]]*

## Handling
Familien Simpson besøker en animasjonsmesse, the *Sick, Twisted, and Totally F***ed Up Animation Festival*, og når Homer ankommer ser han Animotion, en animert innretning som lager tegnefilm av menneskers bevegelser. Homer liker den så godt at han investerer familiens oppsparte midler på Animotion. Like etter at han gjør investeringer går imidlertid selskapet *super-duper*-konkurs. For å tjene tilbake familiens sparepenger får Homer seg jobb på et medisinsk testsenter. Under et av eksperimentene finner legene det som ser ut til å være en fargestift i Homers hjerne, noe som kan forklare hvorfor Homer er så stor idiot.

Homer tror han kan ha en fargestift i hjernen på grunn av at han dyttet en hel eske fargestifter opp i nesa som barn, men nøs ut alle unntatt én. Etter at fargestiften fjernes øker Homers IQ til 105 (altså 5 poeng over gjennomsnittet), noe som gjør at han knytter sterkere bånd med Lisa. Han skriver siden en rapport om atomkraftverkets sikkerhet, og kraftverket blir fremstilt i avisene på grunn av den store mengden sikkerhetsbrudd som finnes der. C. Montgomery Burns tvinges til å stenge kraftverket og gi alle ansatte sparken. Homers venner vil ikke ha mer med ham å gjøre, og Homer blir til og med nektet adgang til Moe's Tavern. Lisa forsøker å forklare med en graf at når man blir smartere, blir man mindre lykkelig. Det er opp til Homer å få fargestiften tilbake i hjernen igjen, og med hjelp fra Moe &ndash; som sier han er en ulisensiert kirurg &ndash; får han satt den på plass og returnerer til sitt gode, gamle, dumme seg igjen. Før kirurgien skriver Homer et brev til Lisa der han forklarer at han nå forstår hvordan det er å være smart som Lisa. Istedenfor å bli sint på faren, ender episoden med at Lisa omfavner Homer.
Rättsmedicinalverket

**Rättsmedicinalverket** (**RMV**) er en svensk myndighet som har ansvar for rettspsykiatri, rettsmedisin, rettskjemi samt rettsgenetikk. Verket holder til på 10 plasser i landet, med en stor del i Linköping.

Verket gjør utredninger og medisinske undersøkelser for det øvrige rettsvesenet. Det bedømmer også om lovbrytere har en psykisk forstyrrelse eller ikke (såkalt rettspsykiatrisk undersøkelse), kontrollerer narkotikapåvirkning, gjør farskapstest og undersøker unaturlige dødsfall.
## Eksterne lenker
*
Charles Edward Stuart

**Charles Edward Louis John Casimir Silvester Maria Stuart** (født 31. desember 1720 i Roma, død 31. januar 1788 samme sted) var den jakobittiske pretendenten til tronene i England, Skottland og Irland. Han var alminnelig kjent som «Bonnie Prince Charlie». Charles var sønn av James Francis Edward Stuart, som igjen var sønn av kong Jakob II av England og Irland/Jakob VII av Skottland, som hadde blitt avsatt i 1688. Hans mor var Maria Clementina Sobieski, en polsk prinsesse som var datter av kronprins Jakob Ludvig Sobieski og Hedwig Elisabeth Amalie av Bayern-Pfalz-Neuburg. Etter farens død ble han anerkjent av jakobittene som **Karl III**. Av sine motstandere ble han kalt *The Young Pretender*. Han forsøkte å gjenvinne tronene med militærmakt.

I 1814 publiserte forfatteren Sir Walter Scott romanen *Waverley*, der Bonnie Prince Charlie er hovedpersonen. Romanen var Scotts første prosa-verk, og ble først utgitt anonymt. Den ble voldsomt populær, og Scotts senere utgivelser ble avertert som bøker fra Waverleys forfatters hånd. 

## Se også
* Flora MacDonald – hans redningskvinne

## Referanser


## Eksterne lenker
*
Statens kriminaltekniska laboratorium

**Statens kriminaltekniska laboratorium** (**SKL**) var fra 1975 i Linköping og sorterte under Rikspolisstyrelsen. SKL hadde cirka 230 ansatte eksperter på diverse vitenskapelige områder. Ved laboratoriet ble det utført kriminaltekniske undersøkelser, hovedsakelig for politi, påtalemyndighet og domstoler. En stor del av undersøkelsene gjaldt spor fra åsteder som var samlet inn av politiet, alt fra fingeravtrykk og hårstrå til prøveskyting av våpen. Også DNA-testing og DNA-registeret ble forvaltet av SKL.

SKL ble erstattet av Nationellt forensiskt centrum fra 2015.

## Eksterne lenker
*